โคมาโจเด็นเซ็ตสึ: สการ์เล็ตซิมโฟนี

เป็นแฟนเกมประเภทแอกชัน-ผจญภัยของโทโฮโปรเจกต์ที่พัฒนาสำหรับวินโดวส์ใน ค.ศ. 2009 เกมนี้ยังได้รับการเรียกขานเป็น โทโฮเวเนีย () เกมภาครีมาสเตอร์ชื่อ โคมาโจเรมิเลีย: สการ์เล็ตซิมโฟนี () ได้รับการประกาศใน ค.ศ. 2021 และเผยแพร่ผ่านสตีมและนินเท็นโด สวิตช์ในวันที่ 28 กรกฎาคม ค.ศ. 2022 

 วิธีเล่น 
โคมาโจเด็นเซ็ตสึ: สการ์เล็ตซิมโฟนีเป็นเกมประเภทแอกชัน-ผจญภัยที่มีคุณลักษณะห่ากระสุน ซึ่งรับอิทธิพลจากซีรีส์คาสเซิลวาเนียเป็นอย่างมาก ผู้เล่นควบคุมเรย์มุ ฮากูเรย์ มิโกะแห่งศาลเจ้าฮากูเรย์ ขณะที่เธอเดินทางผ่านคฤหาสน์มารสีแดงผ่านส่วนแพลตฟอร์มและสังหารศัตรูกับบอส ซึ่งทำให้เรย์มุสามารถเลเวลอัปและอัปเกรดความสามารถของเธอได้

 การพัฒนา 
โคมาโจเด็นเซ็ตสึ: สการ์เล็ตซิมโฟนีได้รับการเผยแพร่ในเดือนสิงหาคม ค.ศ. 2009 โดยผู้พัฒนาโดจิน Frontier Aja ที่ Comiket ประจำปีนั้น ผู้พัฒนาเดิมและผู้จัดจำหน่าย CFK จากเกาหลีได้ประกาศรีมาสเตอร์สำหรับสตีมและนินเท็นโด สวิตช์ใน ค.ศ. 2021 เดิมตั้งใจเผยแพร่ในปีเดียวกัน แต่ภายหลังเลื่อนไปยังวันที่ 28 กรกฎาคม ค.ศ. 2022 รุ่นรีมาสเตอร์นำเสนอบทสนทนาใหม่พร้อมการพากย์เสียงที่บันทึกไว้ การแปลภาษาอังกฤษอย่างเป็นทางการ และกราฟิกที่ได้รับการปรับปรุง เกมนี้เผยแพร่ในเพลย์สเตชัน 5ในวันที่ 8 สิงหาคม ค.ศ. 2024 

 ภาคต่อ 
ใน ค.ศ. 2010 มีการเผยแพร่ภาคต่อชื่อ โคมาโจเด็นเซ็ตสึ II: สเตรนเจอส์เรเควียม ในเกมนี้ ผู้เล่นควบคุมซากูยะ อิซาโยอิ เมดประจำคฤหาสน์มารแดง การออกแบบด้านนั้นคล้ายกับเกมแรก และเกมจะแบ่งออกเป็นหลายด่าน โดยแต่ละด่านจะมีบอสอยู่ที่ตอนท้าย รูปแบบการเล่นของ โคมาโจเด็นเซ็ตสึ II นั้นเป็นลักษณะเฉพาะของเกม คาสเซิลวาเนีย ก่อนหน้านี้ เช่น ซูเปอร์คาสเซิลวาเนีย IV และ คาสเซิลวาเนีย: รอนโดออฟบลัด ซากูยะสามารถติดตั้งอาวุธรองได้หลายชนิด ซึ่งจะโจมตีในมุมที่ต่างไปจากการโจมตีปกติ แต่ต้องใช้ 'พลังงาน' ซึ่งอยู่ในจุดต่าง ๆ ทั่วทั้งฉาก จึงจะใช้อาวุธเหล่านี้ได้ โดยนำมาจากเกมคาสเซิลวาเนียช่วงแรก ๆ โดยตรง 

หมายเหตุ

 อ้างอิง 

 แหล่งข้อมูลอื่น 
เว็บไซต์ทางการ (ในภาษาญี่ปุ่น)

หมวดหมู่:แฟนเกมของโทโฮโปรเจกต์
หมวดหมู่:เกมสำหรับนินเท้นโด สวิตช์
หมวดหมู่:วิดีโอเกมรีมาสเตอร์
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาในประเทศญี่ปุ่น
หมวดหมู่:เกมสำหรับเพลย์สเตชัน 5